24/04/2014 | Administración LocalMunicipal
Ferrol
Urbanismo. Inspección e Disciplina
Edicto de notificación a don José Luís Barros Moreno (expediente OE 3/13). Terra, 2, esquina Igrexa, 46

EDICTO Notificación a JOSÉ LUIS BARROS MORENO (expediente OE 3/13). TERRA, 2, ESQUINA IGREXA, 46 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 02.04.2014 que se ditou en sede do expediente de orde de execución OE 3/13, xa que se intentou a notificación e non se puido realizar, procedese á súa práctica mediante o anuncio no taboleiro de editcos do concello do último domicilio coñecido e no Boletín Oficial da Provincia para coñecemento do interesado. “PRIMEIRO.–Ordenar aos inquilinos, ocupantes e moradores do baixo cuberta do inmoble sito na rúa Terra, núm.2, Igrexa, núm.46 que de conformidade informe técnico do 07.03.2014, procedan ao DESALOXO INMEDIATO ático até que resulte acreditado tecnicamente que están garantidas as condicións de seguridade para as persoas. SEGUNDO.–Ordenar aos propietarios do inmoble sito na rúa Terra núm.2, Igrexa núm.46, a don Ángel Ruiz de Velasco Bellas (propietario dos baixos), a don José Luis Barros Moreno (propietario do 1º), a don Carlos Díaz Blanco e dona Karmele Velilla Pasquin (propietarios do 2º), a don Aissa Viñez Lausin e dona Josefa Faraldo López (propietarios do 3º) e a don José Miguel Labarta Barro (propietario do baixo cuberta) que no prazo de 5 días e baixo a supervisión dun técnico competente designado pola propiedade (acreditándose dita condición mediante certificado colexial), procedan a adoptar as medidas urxentes de seguridade tendentes a garantir a estabilidade da edificación e consistentes en: – Arranxo de pingueiras da cuberta para frear o deterioro da edificación e apontoamento da estrutura. TERCEIRO.–Apercibir aos interesados que de non cumprimentar a orde descrita no parágrafo anterior, procederase por esta Administración á execución forzosa prevista nos artigos 95 e 96 da LRX-PAC e 199.4 da LOUGA, ben en forma subsidiaria por esta Administración municipal a custa do interesado, esixíndolle o importe dos gastos, danos e prexuízos conforme ao procedemento de constrinximento, ou mediante a imposición de multas coercitivas de 300,00 € a 6.000,00 €, reiterables ata lograr a execución das obras ordenadas. Todo o anterior, sen prexuízo de esixir nos tribunais da orde penal as correspondentes responsabilidades por delito de desobediencia, tipificado no artigo 556 do Código penal. CUARTO.–Outorgar un prazo de audiencia de dez días, aos propietarios do inmoble sito na rúa Terra núm.2, Igrexa núm.46, como obrigados a executar as obras sinaladas no informe dos servizos técnicos municipais do 07.03.2014 transcrito na parte sinalada como antecedentes deste decreto e que complementa os informes técnicos do 08.01.2013 e do 07.08.2013, consistentes en: – Achegar proxecto técnico que inclúa a recuperación da estrutura do inmoble (arranxo de vigas, consolidación de muros, arranxo de estrutura da cuberta e escaleira) no prazo máximo de 15 días. QUINTO.–Advertir aos propietarios que no caso de non executar voluntariamente o ordenado, o importe dos traballos resultantes da execución subsidiaria, así como os relativos a os danos e prexuízos ocasionados e que traian causa daqueles, serán esixidos logo de tasación pola vía de constrinximento. SEXTO.–Comunícaselle aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar. SÉTIMO.–Advertir aos propietarios que no caso de persistir no incumprimento reiterado da presente orde de execución, darase conta das presentes actuacións ao Xulgado para a posible depuración de responsabilidades pola posible comisión de infracción de desobediencia á autoridade ou calquera outra que se estime realizada por parte dos propietarios do inmoble sito na rúa Terra, núm.2, Igrexa núm.46. OITAVO.–Comunicar á Policía Local que se proceda a verificar o cumprimento do desaloxo.” Contra o punto dispositivo segundo, é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Contra a resolución que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES, contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES, contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES, contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro. Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez